13. ΑΠΟΦΑΣΙΣ ΟΛΟΜΕΛΕΙΑΣ ΕΛΕΓΚΤΙΚΟΥ ΣΥΝΕΔΡΙΟΥ Αριθ. 35090 της 27 Μαΐου/17 Ιουν. 1964 (ΦΕΚ Β΄ 225) Περί του τύπου των ετησίων λογαριασμών των ενώπιον του Ελεγκτικού Συνεδρίου λογοδοτούντων μη δημοσίων υπολόγων. Συγκείμενον εκ του Προέδρου αυτού Αστ. Νταή, Προέδρου, Ευαγγ. Γιαλούρη, Γεωργ. Μαυρομμάτη, Χρ. Ρομπόκου, Αντιπροέδρων, Δημ. Μαγκριώτη, Γ. Κριτσέλη, Ιωάν. Παπαγιάννη, Ιωάν. Σταματοπούλου, Διον. Θεοδωροπούλου. Γ. Ζερβέα, Στ. Βαρβιτσιώτη, Ι. Κόντη, Γ. Βοΐσχου, Ιωάν. Ιακωβάκη, Παν. Βαρβέρη, Νικ. Φλώρου, Ευστ. Ψύχα, Γεωργ. Σακελλαρίου και Γεωργίου Μαρίνου, Συμβούλων, των Κων. Λαμπρινοπούλου και Ευθ. Στάθη, Συμβούλων, κωλυομένων, παρουσία του τε Γενικού Επιτρόπου της Επικρατείας Γεωργ. Βελούζου και του Γραμματέως του Συνεδρίου Ιωάν. Δημακίδου.  (Αντί για τη σελ. 25(α) Σελ. 25(β) Τεύχος Ε21-Σελ. 29 Οργανισμός Ελεγκτικού Συνεδρίου 29.Α.α.9-13 Συνεδριάσαν εν Αθήναις εν τω Καταστήματι αυτού την 27ην Μαΐου 1964 και λαβόν υπ’ όψιν τας διατάξεις του άρθρ. 62 παρ. 7 του από 18/23 Μαΐου 1955 Δ/τος «περί εκτελέσεως των περί Ελεγκτικού Συνεδρίου διατάξεων», προτάσει της ΙΙΙ Διευθύνσεως του Ελεγκτικού Συνεδρίου κανονίζει τον τύπον των ετησίων λογαριασμών των ενώπιον του Ελεγκτικού Συνεδρίου λογοδοτούντων (δι’ ετησίων λογαριασμών) μη δημοσίων υπολόγων (αρμοδιότητος ΙΙΙ Διευθύνσεως), εκτός των δημοτικών και τα επισυναπτέα εις αυτούς δικαιολογητικά ως έπεται: Άρθρ.1.-Οι απολογισμοί των Ν.Π.Δ.Δ., Ειδικών Ταμείων, Ειδικών Υπηρεσιών, Επιτροπών, Οργανισμών κλπ. περιέχουσι: α)Το όνομα του λογοδοτούντος Νομικού Προσώπου Δημοσίου Δικαίου, Ειδικού Ταμείου, Ειδικής Υπηρεσίας, Επιτροπής, Οργανισμού κλπ. β)Το οικονομικόν έτος το οποίον αφορά ο απολογισμός. γ)Το ονοματεπώνυμον και την ιδιότητα των υπολόγων μετά προσδιορισμού της χρονικής διαρκείας καθ’ ην διετέλεσαν τοιούτοι. Άρθρ.2.-Εις τον απολογισμόν επισυνάπτονται τα εξής δικαιολογητικά: Α΄. Επί του Προϋπολογισμού: 1.Αντίγραφον του εγκεκριμένου προϋπολογισμού, μεθ’ απάντων των σχετικών προς την έγκρισιν εγγράφων ή την τροποποίησιν τούτου ή την χορήγησιν αναπληρωματικών ή εκτάκτων πιστώσεων. Β΄. Επί των εσόδων: 1.Αναλυτική κατάστασις των εσόδων κατά κεφάλαιον και άρθρον του προϋπολογισμού εις ην θα αναγράφωνται οι αριθμοί και το ποσόν ενός εκάστου αποδεικτικού εισπράξεως και τα εισπραχθέντα έσοδα κατ’ άρθρον και κεφάλαιον και το άθροισμα τούτων. 2.Πίναξ των εκδοθέντων αποδεικτικών εισπράξεως κατ’ αύξοντα αριθμόν και ποσόν ως και το άθροισμα αυτών. 3.Τα στελέχη των χρησιμοποιηθέντων αποδεικτικών εισπράξεως εσόδων, τα οποία απαραιτήτως δέον συμφώνως τω άρθρ. 3 του Νόμ. 6253/1934 να είναι εσφραγισμένα, θεωρημένα και ηριθμημένα παρά της εποπτευούσης προϊσταμένης αρχής, Υπουργείου ή Νομαρχίας ή άλλης Αρχής κατά περίπτωσιν, μετά βεβαιώσεως της ιδίας Αρχής περί του αριθμού των θεωρηθέντων τοιούτων και των επιστραφέντων αχρησιμοποιήτων. Σελ. 26(β) Τεύχος Ε21-Σελ. 30 4.Όπου αι εισπράξεις πραγματοποιούνται δι’ ειδικών εισπρακτορικών οργάνων αι εισπράξεις αύται κατατίθενται εις την Τράπεζαν της Ελλάδος, επ’ ονόματι των Νομικών Προσώπων κλπ. βάσει συγκεφαλαιωτικής καταστάσεως κατά τας διατυπώσεις του άρθρ. 7 του από 20 Ιαν. 1932 Δ/τος «περί διαχειρίσεως Νομικών Προσώπων υπό της Τραπέζης της Ελλάδος». 5.Τα στελέχη των διπλοτύπων των τοιούτων εισπράξεων δέον να υποβάλλωνται επίσης εις το Συνέδριον μετά των προαναφερομένων βεβαιώσεων. Γ΄. Επί των εξόδων: 1.Αναλυτική κατάστασις των εξόδων κατά κεφάλαιον και άρθρον του Προϋπολογισμού εις ην θα αναγράφωνται έν έκαστον των πληρωθέντων ενταλμάτων (ή επιταγών πληρωμής) κατά κεφάλαιον και άρθρον ως και το άθροισμα αυτών. 2.Εις την κατάστασιν ταύτην προσαρτώνται πάντα τα εξοφληθέντα χρηματικά εντάλματα, ή επιταγαί πληρωμής μετά των δικαιολογητικών εκδόσεως των εξοφλητικών αποδείξεων πληρωμής και των εγγράφων νομιμοποιήσεως των δικαιούχων. 3.Κατάστασις, ιδία, των επί αποδόσει λογαριασμού εκδοθέντων χρηματικών ενταλμάτων ή επιταγών πληρωμής, εντός του έτους όπερ αφορά η διαχείρισις εμφαίνουσα: α)Τον αριθμόν του εντάλματος. β)Το ποσόν τούτου. γ)Το ονοματεπώνυμον και την ιδιότητα του δικαιούχου υπολόγου. δ)Την αιτίαν της πληρωμής. ε)Την προθεσμίαν αποδόσεως λογαριασμού, και ς)Την χρονολογίαν καθ’ ην απεδόθη λογαριασμός. Εις περίπτωσιν καθ’ ην δεν απεδόθη λ/σμός θα σημειούνται ποία μέτρα ελήφθησαν δια την τακτοποίησιν της εκκρεμούσης διαχειρίσεως του υπολόγου. 4.Κατάστασις των ενεργηθεισών κρατήσεων κατ’ ένταλμα ή επιταγήν και κατά κατηγορίαν (δηλ. Φ.Κ.Π., Μ.Τ.Π.Υ., Ταμείον Αρωγής κλπ.) εις ην θα προσαρτώνται απαραιτήτως τα αποδεικτικά αποδόσεως των κρατήσεων τούτων. 29.Α.α.13 Οργανισμός Ελεγκτικού Συνεδρίου Άρθρ.3-Δ΄.Γενικά δικαιολογητικά επισυναπτέα επίσης εις τον απολογισμόν. 1.Πρωτόκολλον επιθεωρήσεως της χρηματικής διαχειρίσεως διιαπιστούν το χρηματικόν υπόλοιπον κατά την λήξιν της διαχειρίσεως. 2.Επίσημον αντίγραφον του παρά τη Τραπέζη της Ελλάδος ή άλλω τυχόν Πιστωτικώ Ιδρύματι λογαριασμού του Νομικού Προσώπου, Ειδικού Ταμείου κλπ. εμφαίνον άπασα την δοσοληψίαν αυτού καθ’ όλην την διάρκειαν του έτους δι’ ο η λογοδοσία. Το αντίγραφον τούτο προκειμένου περί λογαριασμού τηρουμένου παρά τη Τραπέζη της Ελλάδος δεν θα υποβάλλεται εφ’ όσον υποβάλλονται αι σχετικαί μηνιαίαι καταστάσεις της Τραπέζης ταύτης. 3.Βεβαίωσις της Τραπέζης της Ελλάδος ή άλλου τυχόν Πιστωτικού Ιδρύματος περί του παρ’ αυτή χρηματικού υπολοίπου κατά την  31ην Δεκεμβρίου του λήξαντος έτους. Η υποβολή των απολογιστικών στοιχείων εις το Συνέδριον προς έλεγχον δέον να πραγματοποιήται εντός της υπό του άρθρ. 62 παρ. 2 του από 18/23 Μαΐου 1955 Β.Δ/τος τασσομένης προθεσμίας, ήτοι εντός δύο μηνών από της λήξεως του οικονομικού έτους ή από της λήξεως της διαχειρίσεως εάν αύτη συμπίπτη προς της λήξεως του οικονομικού έτους. Άρθρ.4.-Η υποβολή των λογαριασμών εις το Συνέδριον θα πραγματοποιήται δι’ επί αποδείξει ταχυδρομικών δεμάτων καλώς συσκευασμένων με ένδειξιν του περιεχομένου των, απαραιτήτως δε δια ταυτοχρόνου ιδιαιτέρας αναφοράς θα γνωστοποιήται η υποβολή αύτη εις την αρμοδίαν ΙΙΙ Δ/νσιν του Ελεκτικού Συνεδρίου. (Αντί για τις σελ. 27(α)-40,28(γ) Σελ. 27(β) Τεύχος Ε21-Σελ. 31 Οργανισμός Ελεγκτικού Συνεδρίου 29.Α.α.13 29.Α.α.13 Οργανισμός Ελεγκτικού Συνεδρίου 